2. ลักษณะการประกอบธุรกิจ

บริษัท เอเซียไฟเบอร์ จำกัด (มหาชน)
ดำเนินธุรกิจเป็นผู้ผลิตและผู้จำหน่ายผลิตภัณฑ์ในล่อนทั้งชนิดเม็ดและเส้นใย
เพื่อใช้เป็นวัตถุดิบในอุตสาหกรรมปั่นด้าย ทอผ้า และถักผ้า โดยมีผลิตภัณฑ์และบริการหลักอยู่ 5
ประเภทด้วยกัน ดังนี้

1. เม็ดไนล่อน (Nylon Chip)
ใช้เป็นวัตถุดิบในการผลิตเส้นใยสังเคราะห์ในอุตสาหกรรมสิ่งทอและแหอวน

2. เส้นใยสังเคราะห์ (Filament Yarn)
เป็นผลิตภัณฑ์ที่ได้จากการแปรสภาพจากเม็ดไนล่อนมีหลายประเภทและขนาด
นำไปใช้ในการทอผ้าใช้ในการผลิตด้ายยืด

3. เส้นด้ายยืด (Textured Yarn)
เป็นผลิตภัณฑ์ที่ได้จากเส้นใยสังเคราะห์ที่ผ่านการตีเกลียวหลอกให้เส้นใยแต่ละเส้นมีลักษณะฟู
และบิดเป็นเกลียว ใช้ผลิตผ้าถักและถุงเท้า

4. ผ้าย้อมและตกแต่ง (Fabric)
เป็นผ้าที่ทอขึ้นจากเส้นใยสังเคราะห์และผ่านกระบวนการฟอกย้อมและแต่งสำเร็จ

5. การบริการย้อมและตกแต่งผ้า (Service) เป็นการให้บริการย้อมและตกแต่งผ้าแก่โรงงานอื่น

บริษัท เอเซียไฟเบอร์ จำกัด (มหาชน) ได้ลงทุนในบริษัทย่อยและบริษัทร่วมดังนี้คือ

บริษัท เอเซียไฟเบอร์ จำกัด (มหาชน)

31.12% 25% 19.99%

บริษัท ปราจีนเพาเวอร์ จำกัด บริษัท เอเซียอินดัสเทรียล บริษัท ไนล่อนเทรดดิ้ง จำกัด

ไฟเบอร์และไทร์คอร์ด จำกัด

บริษัท ปราจีนเพาเวอร์ จำกัด 

- มีทุนจดทะเบียน 43 ล้านบาท เรียกชำระแล้ว 43 ล้านบาท

- ประกอบกิจการ ผลิตกระแสไฟฟ้า และ ไอน้ำ

  - ที่อยู่ 388 อาคารเอส.พี. ชั้น 12 ถนนพหลโยธิน แขวงสามเสนใน เขตพญาไท
  กรุงเทพมหานคร

  - การดำเนินงานของบริษัท ปราจีนเพาเวอร์ จำกัด นั้น มีบริษัท EID จำกัด
  ซึ่งเป็นบริษัทในเครือของศรีอู่ทองเป็นผู้รับผิดชอบ

  เนื่องจากภาวะเศรษฐกิจที่ตกต่ำทำให้โครงการขาดความเป็นไปได้ จึงได้ยุบโครงการ
  แต่เนื่องจากมีค่าใช้จ่ายดำเนินงานใน

  เบื้องต้นรวมทั้งค่าออกแบบวิศวกรรม ซึ่งได้ตัดเป็นค่าใช้จ่าย
  บริษัทฯจึงได้ตัดมูลค่าเงินลงทุนในบริษัท ปราจีนเพาเวอร์

  จำกัด ในเบื้องต้นจำนวน 13,475 ล้านบาทออกทั้งหมด

บริษัท เอเซียอินดัสเทรียลไฟเบอร์และไทร์คอร์ด จำกัด 

- ทุนจดทะเบียน 160 ล้านบาท เรียกชำระแล้ว 40.00 ล้านบาท

- ประกอบกิจการ ผลิตและจำหน่ายโครงผ้าใบในยางรถยนต์

- ที่อยู่ 712/6 ถนนสุขุมวิท แขวงคลองตัน เขตคลองเตย กรุงเทพมหานคร

  - เป็นบริษัทร่วมทุนซึ่งตั้งขึ้นเพื่อดำเนินโครงการผลิตเส้นใยสำหรับผ้าใบยางรถยนต์
  แต่เนื่องจากภาวะลาดไม่เอื้ออำนวยจึง

  ไม่ได้เริ่มดำเนินการ เพียงแต่ซื้อที่ดินในนิคมอุตสาหกรรมบางพลีไว้
  และทำการติดตามศึกษาความเป็นไปได้ของโครงการมา

  โดยตลอด ขณะนี้ทรัพย์สินของบริษัทดังกล่าวยังมีมูลค่าคุ้มเงินลงทุน
  จึงไม่มีความเสียหายที่ต้องตัดจากบัญชีแต่อย่างใด

บริษัท ไนล่อนเทรดดิ้ง จำกัด 

  - ทุนจดทะเบียน 10 ล้านบาท เรียกชำระแล้ว 2.50 ล้านบาท

  - ประกอบกิจการ ค้าผ้า เสื้อผ้าสำเร็จรูป เม็ดไนล่อน เม็ดพลาสติก

  - ที่อยู่ 33/135 ถนนสุรวงศ์ แขวงสุริยวงศ์ เขตบางรัก กรุงเทพมหานคร

  - บริษัทนี้ตั้งขึ้นเพื่อเป็นตัวแทนค้าต่างสำหรับตลาดภายในประเทศให้แก่บริษัท
  และบริษัทไทยโพลีเมอร์เท็กซ์ไทล์ จำกัด ต่อมา

  ผู้ถือหุ้นทั้งสองฝ่ายเห็นพ้องกันว่าสภาพตลาดและเงื่อนไขเปลี่ยนแปลงไปจึงให้จดเลิกบริษัท
  ซึ่งอยู่ระหว่างดำเนินการชำระ

  บัญชีและคาดว่าเงินลงทุนของบริษัทในบริษัทนี้ไม่มีความเสียหายแต่อย่างใด

ดังนั้น ณ 30 มิถุนายน 2544 โครงสร้างรายได้ของบริษัทจึงมีเพียงบริษัท เอเซียไฟเบอร์ จำกัด
(มหาชน) เท่านั้น โดยมีโครงสร้างรายได้ที่เกิดจากการขายผลิตภัณฑ์ของบริษัทฯ ดังนี้

(หน่วย : ล้านบาท)

  ------------------------- ----------- -------- ----------- -------- ----------- --------
  ผลิตภัณฑ์                    ปี 2541/2542          ปี 2542/2543          ปี 2543/2544 

                            ล้านบาท      %        ล้านบาท      %        ล้านบาท      %

  มูลค่าการจำหน่ายในประเทศ                                                           

  - เม็ดไนล่อน (Nylon Chip)   38          2.55     66          4.01     114         7.78

  - เส้นใย (Filament Yarn)   113         7.58     161         9.78     130         8.87

  - เส้นด้ายยืด (Textured      131         8.79     200         12.14    213         14.53
  Yarn)                                                                           

  - ผ้าย้อมและตกแต่ง (Fabric)  412         27.66    499         30.30    444         30.28

  - การบริการย้อมและตกแต่งผ้า   3           0.20     2           0.12     6           0.41

  รวมในประเทศ               697         46.78    928         56.35    907         61.87

  มูลค่าการจำหน่ายต่างประเทศ                                                          

  - เม็ดไนล่อน (Nylon Chip)   302         20.26    322         19.55    224         15.28

  - เส้นใย (Filament Yarn)   53          3.56     28          1.70     32          2.18

  - เส้นด้ายยืด (Textured      272         18.26    263         15.97    241         16.44
  Yarn)                                                                           

  - ผ้าย้อมและตกแต่ง (Fabric)  166         11.14    106         6.43     62          4.23

  - การบริการย้อมและตกแต่งผ้า   -           -        -           -        -           -

  รวมต่างประเทศ              793         53.22    719         43.65    559         38.13

  รวมในประเทศและต่างประเทศ                                                         

  - เม็ดไนล่อน (Nylon Chip)   340         22.81    388         23.56    338         23.06

  - เส้นใย (Filament Yarn)   166         11.14    189         11.48    162         11.05

  - เส้นด้ายยืด (Textured      403         27.05    463         28.11    454         30.97
  Yarn)                                                                           

  - ผ้าย้อมและตกแต่ง (Fabric)  578         38.80    605         36.73    506         34.51

  - การบริการย้อมและตกแต่งผ้า   3           0.20     2           0.12     6           0.41

  รวม                       1,490       100.00   1,647       100.00   1,466       100.00
  ------------------------- ----------- -------- ----------- -------- ----------- --------

หมายเหตุ : รอบระยะเวลาบัญชีของบริษัทเอเซียไฟเบอร์ จำกัด(มหาชน) คือ 1 กรกฎาคม - 30
มิถุนายน

3. การประกอบธุรกิจของแต่ละสายผลิตภัณฑ์

  3.1 ลักษณะผลิตภัณฑ์หรือบริการ

ผลิตภัณฑ์ของบริษัทฯ ประกอบด้วย เม็ดไนล่อน เส้นใยสังเคราะห์ เส้นด้ายยืดทั้งชนิดขาวและย้อมสี
ผ้าทอจากเส้นใยสังเคราะห์ทั้งชนิดที่เป็นผ้าดิบ ผ้าย้อมสี และผ้าตกแต่งสำเร็จ
ลักษณะผลิตภัณฑ์ของบริษัทจะใช้เป็นวัตถุดิบของผลิตภัณฑ์อื่น เช่น เม็ดไนล่อน
เป็นวัตถุดิบที่ใช้ในการผลิตเส้นใยสังเคราะห์ เส้นด้ายยืด การทอผ้าผืน ทอผ้าลูกไม้ เป็นต้น
เส้นด้ายยืดเป็นวัตถุดิบที่ใช้ในการทอถุงเท้า ถักผ้า เป็นต้น
ส่วนผ้าทอจากใยสังเคราะห์หรือผ้าท้าฟต้า ซึ่งมียอดขายประมาณร้อยละ 40 ของยอดขายรวม
เป็นวัตถุดิบที่ใช้ในการผลิตเสื้อผ้าสำเร็จรูป ร่ม กระเป๋า เต้นท์ ผ้าคลุมรถ เป็นต้น

1.เม็ดไนล่อน (Nylon Chip) เป็นวัตถุดิบที่ใช้ในการผลิตเส้นใยสังเคราะห์ (Nylon
Filament) ในอุตสาหกรรมสิ่งทอ ซึ่งเส้นใยสังเคราะห์จะถูกนำไปใช้ในการทอผ้าได้โดยตรง
หรือถูกนำไปแปรสภาพเป็นด้ายยืดหยุ่น (Texture) ซึ่งใช้สำหรับถักผ้าชนิดที่มีความยืดหยุ่น เช่น
ชุดกีฬา ชุดวอร์ม และนำไปใช้ถักเป็นผ้าลูกไม้ ถุงน่องสตรี เป็นต้น
ส่วนผ้าทอจากเส้นใยสังเคราะห์จะถูกนำไปใช้ในการผลิต ร่มกันฝน เสื้อแจ็กเก็ต
กระเป๋าเครื่องกีฬา ถุงผ้า เป็นต้น ในปัจจุบันวัตถุดิบหลักในการผลิตเม็ดไนล่อนคือ คาโปรแลคตัม
ถูกนำมาจาก โรงงานผลิตในประเทศและในต่างประเทศ เช่น เนเธอร์แลนด์ เยอรมนี โปแลนด์
ญี่ปุ่น เป็นต้น กลุ่มลูกค้าของบริษัท คือ วงการผลิตแหอวนและวงการพลาสติก
ซึ่งนำเม็ดไนล่อนไปใช้ในการ ฉีดเส้นใยที่ใช้ในการผลิตแหอวน และชิ้นส่วนเครื่องจักร

2.เส้นใยสังเคราะห์ (Filament Yarn)
เป็นผลิตภัณฑ์ที่ได้จากขั้นตอนการแปรสภาพจากเม็ดไนล่อนเป็นเส้นใย
โดยผ่านหัวฉีดใยซึ่งเป็นตัวกำหนดชนิดของเส้นใย ตามจำนวนขนาด
และจำนวนเส้นที่ประกอบกันขึ้นเป็นเส้นใย เส้นใยสังเคราะห์ที่บริษัทผลิตแบ่งได้เป็น 2 ประเภทคือ
Nylon Fully Drawn (FDY) และ Pre-Oriented Yarn (POY) ซึ่งใช้ในการทอผ้า
หรือนำไปผลิตเป็นด้ายยืด สำหรับกลุ่มลูกค้าเส้นใยสังเคราะห์ ได้แก่ โรงงานทอผ้า
โรงงานถักทอลูกไม้ และโรงงานผลิตเส้นด้ายยืดหยุ่น

3.เส้นด้ายยืด (Textured Yarn)
เป็นผลิตภัณฑ์ที่ได้จากเส้นใยโดยใช้เครื่องตีเกลียวหลอกให้เส้นใยแต่ละเส้นมีลักษณะฟู
และบิดเป็นเกลียว จากนั้นจะมีการตีเกลียวรวมเส้นด้ายขนาดตั้งแต่ 2 เส้นขึ้นไป
ให้เป็นด้ายเส้นเดียวเข้าเกลียวเหมาะสมเพื่อผ่านการฟอกขาว และย้อมสีต่อไป
กลุ่มลูกค้าเส้นด้ายยืด ได้แก่ โรงงานถักผ้าประเภทเส้นด้ายยืด
โดยกลุ่มลูกค้านำเส้นด้ายยืดไปใช้ในการผลิต ถุงเท้า ชุดกีฬา ผ้าลูกไม้ ถุงน่องสตรี เป็นต้น

4.ผ้าย้อมและตกแต่ง (Fabric) เป็นผ้าที่ทอขึ้นจากเส้นใยสังเคราะห์
มีความหลากหลายตามชนิดและขนาดของเส้นใยที่ใช้ในการทอ ตลอดจนโครงสร้าง
และความหนาแน่นของการทอ แบ่งออกเป็นผ้าทอดิบ (Grey Fabric) และผ้าทอย้อม (Dyed &
Finished Fabric)โดยผ้าทอย้อมเกิดจากการนำผ้าทอดิบไปย้อมและแต่งสำเร็จ
ซึ่งจะทำให้เกิดผลิตภัณฑ์ที่มีความหลากหลายมากขึ้นไปอีก
ซึ่งแต่ละชนิดก็จะมีลักษณะการใช้งานเฉพาะซึ่งแตกต่างกัน เช่น สะท้อนน้ำ กันน้ำ ทึบแสง เป็นต้น
ซึ่งผ้าทั้ง 2 ประเภทเรียกรวมกันว่า ผ้าท้าฟต้า (Taffeta)

5.การบริการย้อมและตกแต่งผ้า (Service) เป็นการให้บริการย้อมและตกแต่งผ้าแก่โรงงานอื่น
โดยนำกำลังการผลิตที่เหลืออยู่เป็นครั้งคราวมารับจ้างย้อมและแต่งสำเร็จให้แก่โรงงานอื่นๆ
ซึ่งเป็นการเสริมรายได้ให้แก่บริษัทอีกทางหนึ่ง

  3.2 การตลาดและภาวะการแข่งขัน

ภาวะทั่วไปของอุตสาหกรรมใยสังเคราะห์ในปีที่ผ่านมายังคงมีปัญหากำลังการผลิตที่ล้นตลาด
การขยายกำลังการผลิตที่ยังคงมีอยู่อย่างต่อเนื่องในประเทศจีนและอินเดีย
ซึ่งแม้จะทำเพื่อป้อนตลาดภายในประเทศก็ตาม
แต่ก็ส่งผลให้กำลังการผลิตรวมของภูมิภาคและของโลกเพิ่มสูงขึ้น
ในขณะที่ความต้องการสินค้าในตลาดสหรัฐอเมริกาและญี่ปุ่นหดตัวลง
อันเนื่องมาจากภาวะถดถอยทางเศรษฐกิจ
ยิ่งทำให้สถานการณ์สมดุลระหว่างอุปทานและอุปสงค์เลวร้ายยิ่งขึ้น
ผู้ผลิตในประเทศที่มุ่งเน้นการส่งออกเช่นไต้หวัน เกาหลี อินโดนีเซียและไทย
ซึ่งแต่เดิมได้พยายามแก้ไขปัญหาด้วยการส่งออกไปยังภูมิภาคอื่นเช่นสหภาพยุโรป จีน และอินเดีย
ก็ถูกตอบโต้ด้วยการไต่สวนการทุ่มตลาดจากภูมิภาคเหล่านี้ในสินค้าแต่ละชนิดอย่างต่อเนื่อง
ส่งผลให้เกิดกำแพงภาษีที่สูงเกินความเป็นจริง
ทำให้การส่งออกไปยังตลาดเหล่านี้แทบจะหยุดชะงักลงทั้งหมด เมื่อเป็นเช่นนี้
ผู้ผลิตในประเทศเหล่านี้จึงต่างตกอยู่ในภาวะจำยอมที่ต้องลดกำลังการผลิตลง
ซึ่งแม้จะทำให้ต้นทุนต่อหน่วยสูงขึ้น
แต่ก็จำเป็นเนื่องจากไม่สามารถหาตลาดมารองรับผลผลิตได้อย่างเพียงพอ

จากปัญหาดังกล่าวข้างต้น ประกอบกับแนวโน้มที่สินค้ามีช่วงเวลานำเสนอและวงจรชีวิตที่สั้นลง
อุตสาหกรรมใยสังเคราะห์ซึ่งเป็นอุตสาหกรรมต้นน้ำของอุตสาหกรรมสิ่งทอจึงเห็นความจำเป็นและประโยชน์ในการสร้างความเชื่อมโยงอุตสาหกรรมสิ่งทอในประเทศ
ซึ่งนอกจากจะลดการพึ่งพาการส่งออกแล้ว
ยังเป็นการปรับการผลิตและผลผลิตให้สอดคล้องกับความต้องการของตลาดมากขึ้น
ซึ่งย่อมจะนำไปสู่อัตรากำไรที่สูงขึ้น
ผู้ผลิตบางรายที่สามารถเข้าถึงเทคโนโลยีการผลิตที่สูงกว่าก็เริ่มเน้นการผลิตและจำหน่ายสินค้าที่มีคุณลักษณะและคุณภาพที่สูงขึ้น
หรือพัฒนาสินค้าตัวอื่น ๆ เช่นสิ่งทอธรณี สิ่งทอเทคนิค และสิ่งทออุตสาหกรรม เป็นต้น

สำหรับสถานการณ์ของไนลอนซึ่งเป็นสินค้าหลักของบริษัทฯนั้น
นับเป็นใยสังเคราะห์ที่มีคุณสมบัติพิเศษเฉพาะตัว แต่มีต้นทุนการผลิตสูง
จึงมีการใช้และปริมาณการผลิตที่ค่อนข้างจำกัด
และแม้ว่าในระยะหลังมีการใช้ในสังเคราะห์อื่นทดแทนไนลอน แต่อุปสงค์หลัก ๆ
ยังคงมีอยู่เช่นถุงเท้าถุงน่อง ผ้าใบ ถุงนอน แหอวน เป็นต้น บริษัทฯ
จึงเน้นการนำเสนอวัสดุไนลอนในรูปแบบที่หลากหลาย เพื่อตอบสนองความต้องการของลูกค้าโดยตรง
และในส่วนการผลิตปลายน้ำ
บริษํทฯก็พยายามนำวัสดุอื่นมาผสมผสานเพื่อให้ได้สินค้าที่มีคุณลักษณะและประโยชน์สูงสุดต่อการใช้งานต่าง
ๆ กัน

(ก) กลยุทธ์ทางการตลาด

- กลยุทธ์ในการแข่งขัน

อุตสาหกรรมสิ่งทอนั้นถือว่าเป็นอุตสาหกรรมที่มีการลงทุนสูงในระดับหนึ่ง ดังนั้น กลยุทธ์ทางการตลาด
และการแข่งขันที่ดีจึงเป็นปัจจัยสำคัญอันหนึ่งที่จะช่วยให้บริษัทประสบความสำเร็จด้วยดี
กลยุทธ์สำคัญที่ช่วยให้การตลาดของบริษัทประสบความสำเร็จด้วยดีสามารถแข่งขันกับคู่แข่งขันได้เป็นอย่างดี
มีดังนี้

คุณภาพของผลิตภัณฑ์

- บริษัทได้รับการรับรองระบบคุณภาพ ISO 9002 จาก DET NORSKE VERITAS INDUSTRY
B.V. ประเทศเนเธอร์แลนด์ เมื่อเดือนธันวาคม 2538
ซึ่งหมายถึงกระบวนการผลิตของบริษัทได้มาตรฐานโลก

- บริษัทได้รับหนังสือรับรองผลิตภัณฑ์ด้ายยืดสีมีคุณภาพตามเกณฑ์ Oko-Tex Standard 100 จาก
TESTEX จาก Swiss Textile Testing
ซึ่งเป็นการยืนยันว่าคุณภาพด้ายยืดสีตรงตามมาตรฐานสากล

- บริษัทได้รับอนุญาตให้ใช้ สัญลักษณ์แบรนด์สินค้าไทย จาก กรมส่งเสริมการส่งออก
กระทรวงพาณิชย์ ซึ่งเป็นการรับรองสินค้าส่งออกของบริษัทว่ามีการผลิตที่ประณีตพิถีพิถัน

ระยะเวลาในการขนส่ง

บริษัทมีนโยบายที่จะใช้ระบบการขนส่งผลิตภัณฑ์ให้แก่ลูกค้าตรงเวลา
เพื่อสนองต่อความต้องการของลูกค้า สำหรับลูกค้าในประเทศ
บริษัทสามารถส่งสินค้าให้แก่ลูกค้าได้โดยตรงภายใน 15 - 30 วัน ในขณะที่ลูกค้าต่างประเทศ
บริษัทจะต้องใช้เวลาประมาณ 30 - 45 วันหลังจากได้รับใบสั่งซื้อ

- นโยบายการตั้งราคา

บริษัทมีนโยบายการกำหนดราคาผลิตภัณฑ์ต่าง ๆ ดังนี้

1. เม็ดไนล่อน กำหนดราคาโดยอ้างอิงราคาในตลาดต่างประเทศ

2. เส้นใยสังเคราะห์ กำหนดราคากลางโดยสมาคมอุตสาหกรรมผลิตภัณฑ์ใยสังเคราะห์
ซึ่งกำหนดทุก ๆ ไตรมาส

3. เส้นด้ายยืด กำหนดราคาโดยอ้างอิงราคาตลาดเส้นใยสังเคราะห์

4. ผ้าท้าฟต้า กำหนดราคาโดยอ้างอิงราคาในตลาดโลกและคู่แข่งขันภายในประเทศ

- กลุ่มลูกค้าเป้าหมาย

บริษัท เอเซียไฟเบอร์ จำกัด (มหาชน) มีกลุ่มลูกค้าทั้งต่างประเทศและในประเทศ
สำหรับกลุ่มลูกค้าต่างประเทศนั้นได้แก่ สหรัฐอเมริกา อังกฤษ มาเลเซีย ออสเตรเลีย ไต้หวัน
ซึ่งสั่งซื้อสินค้าจากบริษัทในรูปเม็ดไนล่อน เส้นด้ายยืด ผ้าผืน
โดยการส่งออกส่วนใหญ่แล้วเป็นการจำหน่ายโดยผ่านตัวแทนจำหน่าย
ซึ่งจะเป็นผู้ดำเนินการส่งต่อให้แก่ลูกค้าต่อไป สำหรับกลุ่มลูกค้าภายในประเทศ ได้แก่ โรง

งานปั่นด้ายยืด โรงงานถักทอผ้า และโรงงานผลิตเสื้อผ้าสำเร็จรูป
ซึ่งดำเนินการติดต่อมาเป็นระยะเวลานาน การสั่งซื้อสินค้าจะอยู่ในรูปวัตถุดิบหรือวัตถุกึ่งสำเร็จรูป
เช่น เส้นใยสังเคราะห์ เส้นด้ายยืด ผ้าดิบและผ้าย้อมตกแต่ง

(ข) สภาพการแข่งขันภายในอุตสาหกรรม

  การจำหน่ายและช่องทางการจำหน่าย

บริษัทแบ่งตลาดการจำหน่ายออกเป็น 2 ช่องทาง คือ

1. ตลาดในประเทศ แบ่งการจำหน่ายเป็น 2 ลักษณะ คือ

1.1 การจำหน่ายโดยตรง ซึ่งทางบริษัทจะเป็นผู้ติดต่อกับลูกค้าโดยตรง (Direct
Sales)โดยลูกค้าส่วนใหญ่ ได้แก่ โรงงานผลิตเส้นด้ายยืด โรงงานทอถุงเท้า โรงงานทอผ้า
และโรงงานผลิตเสื้อผ้าสำเร็จรูป ปัจจุบันลูกค้ากลุ่มนี้ของบริษัทแบ่งเป็นรายย่อยประมาณ 100 ราย

1.2 การจำหน่ายโดยผ่านตัวแทนจำหน่าย เช่น ห้างหุ้นส่วนจำกัด กังวานพานิชย์ บริษัท
ไทยฟาร์อีสต์ จำกัด เป็นต้น ทำหน้าที่เป็นตัวแทนจำหน่ายปลีกและส่งให้แก่ลูกค้ารายย่อยต่อไป
โดยบริษัทให้ส่วนลดแก่ลูกค้าโดยคำนึงถึงความสัมพันธ์และข้อตกลงในแต่ละราย
โดยปัจจุบันบริษัทมีตัวแทนจำหน่ายประมาณ 20 ราย
ทั้งนี้บริษัทไม่มีเงื่อนไขในการแต่งตั้งตัวแทนจำหน่าย

เมื่อแบ่งช่องทางการจำหน่ายในประเทศแยกตามประเภทของสินค้าได้ดังนี้คือ

- เม็ดไนล่อน เส้นใยสังเคราะห์ และเส้นด้ายยืด จะจัดจำหน่ายให้แก่ลูกค้าโดยตรง

- ผ้าผืน จะจัดจำหน่ายให้แก่ลูกค้าโดยตรงประมาณร้อยละ 52 และผ่านตัวแทนจำหน่ายร้อยละ 48

2. ตลาดต่างประเทศ การจำหน่ายของสินค้าทุกประเภท จำหน่ายผ่านตัวแทนเกือบทั้งหมด
โดยปัจจุบันมีตัวแทนจำหน่ายประมาณ 35 ราย
ซึ่งตัวแทนจะได้ผลตอบแทนในลักษณะส่วนลดและค่านายหน้าแล้วแต่เงื่อนไขที่ตกลงกัน
ตลาดต่างประเทศของบริษัทในปัจจุบัน ได้แก่ สหรัฐอเมริกา อังกฤษ มาเลเซีย ออสเตรเลีย
ไต้หวัน ทั้งนี้บริษัทไม่มีเงื่อนไขในการแต่งตั้งตัวแทนจำหน่าย

  ลักษณะของลูกค้าและความสัมพันธ์

บริษัทมีความสัมพันธ์ที่ดีและได้รับความไว้วางใจจากลูกค้ามาโดยตลอด
สืบเนื่องมาจากคุณภาพที่ดีของผลิตภัณฑ์ และการส่งมอบสินค้าที่ตรงต่อเวลา
ลักษณะลูกค้าของบริษัทมีทั้งที่อยู่ในอุตสาหกรรมสิ่งทอ ซึ่งมีความต้องการผลิตภัณฑ์ต่างๆ
เพื่อนำไปใช้ในการผลิตผลิตภัณฑ์สิ่งทอในขั้นตอนและรูปแบบต่าง ๆ กัน และที่อยู่ในอุตสาหกรรมอื่น
เช่น แหอวน เชือก ชิ้นส่วนพลาสติกขึ้นรูป เป็นต้น ดังนั้น โอกาสที่บริษัทจะสูญเสียลูกค้ารายใหญ่ 10
รายแรกเป็นไปได้ต่ำมาก และในรอบ 3 ปีที่ผ่านมา
บริษัทไม่เคยจำหน่ายให้แก่ลูกค้ารายใดรายหนึ่งมากกว่าร้อยละ 30 ของยอดขายรวมของบริษัท

สัดส่วนลูกค้ารายใหญ่ 10 รายแรกต่อรายได้รวม 3 ปีย้อนหลัง

(หน่วย : ล้านบาท)

  ------------------------- ----------- -------- ----------- -------- ----------- -------- ----------- --------
                            ปี 2540/2541          ปี 2541/2542          ปี 2542/2543          ปี 2543/2544 

                            ล้านบาท      %        ล้านบาท      %        ล้านบาท      %        ล้านบาท      %

  มูลค่าการจำหน่ายลูกค้ารายใหญ่   807.63      33.73    551.12      36.98    659.14      40.03    605.78      41.31
  10 รายแรก                                                                                            

  รายได้รวม                  2,394.31    100.00   1,490.31    100.00   1,646.51    100.00   1,466.39    100.00
  ------------------------- ----------- -------- ----------- -------- ----------- -------- ----------- --------

สัดส่วนการจำหน่ายในประเทศและต่างประเทศ

(หน่าย : ล้านบาท)

+---------------------+-----+----+-----+----+-----+----+----+-----+
|                     | ปี   |    | ปี   |    | ปี   |    | ปี  |     |
|                     | 254 |    | 254 |    | 254 |    | 2  |     |
|                     | 0/2 |    | 1/2 |    | 2/2 |    | 54 |     |
|                     | 541 |    | 542 |    | 543 |    | 3/ |     |
|                     |     |    |     |    |     |    | 25 |     |
|                     |     |    |     |    |     |    | 44 |     |
+---------------------+-----+----+-----+----+-----+----+----+-----+
|                     | ล้าน | %  | ล้าน | %  | ล้าน | %  | ล้า | %   |
|                     | บาท |    | บาท |    | บาท |    | นบ |     |
|                     |     |    |     |    |     |    | าท |     |
+---------------------+-----+----+-----+----+-----+----+----+-----+
| มูล                  | 1,  | 4  | 696 | 4  | 927 | 5  | 90 | 61  |
| ค่าการจำหน่ายในประเทศ | 084 | 5. | .88 | 6. | .81 | 6. | 7. | .87 |
|                     | .85 | 31 |     | 76 |     | 35 | 28 |     |
| มูลค                 |     |    | 793 |    | 718 |    |    | 38  |
| ่าการจำหน่ายต่างประเทศ | 1,  | 5  | .43 | 5  | .70 | 4  | 55 | .13 |
|                     | 309 | 4. |     | 3. |     | 3. | 9. |     |
|                     | .46 | 69 |     | 24 |     | 65 | 11 |     |
+---------------------+-----+----+-----+----+-----+----+----+-----+
| รวม                 | 2,  | 10 | 1,  | 10 | 1,  | 10 | 1, | 100 |
|                     | 394 | 0. | 490 | 0. | 646 | 0. | 46 | .00 |
|                     | .31 | 00 | .31 | 00 | .51 | 00 | 6. |     |
|                     |     |    |     |    |     |    | 39 |     |
+---------------------+-----+----+-----+----+-----+----+----+-----+

  3.3 การจัดหาผลิตภัณฑ์หรือบริการ

  กำลังการผลิตและปริมาณการผลิต

  -------------------------- --------------- --------------- ---------------
                             ปี 2541/2542     ปี 2542/2543     2543/2544

  กำลังการผลิตเต็มที่                                             

  - เม็ดไนล่อน (ตัน)            21,600          21,600          21,600

  - เส้นใยสังเคราะห์ (ตัน)       11,520          7,920           7,920

  - เส้นด้ายยืด (ตัน)            3,600           3,600           3,600

  - ผ้าท้าฟต้า (ล้านหลา)         48.00           48.00           48.00

  ปริมาณการผลิตจริง                                             

  - เม็ดไนล่อน (ตัน)            13,289          13,642          11,741

  - เส้นใยสังเคราะห์ (ตัน)       7,014           6,711           6,439

  - เส้นด้ายยืด (ตัน)            2,698           2,864           2,935

  - ผ้าท้าฟต้า (ล้านหลา)         27.18           24.87           19.00

  อัตราการใช้กำลังการผลิต (%)                                    

  - เม็ดไนล่อน                 61.52           63.15           54.36

  - เส้นใยสังเคราะห์            60.89           84.73           81.30

  - เส้นด้ายยืด                 74.94           79.55           81.53

  - ผ้าท้าฟต้า                  56.62           51.81           39.58

  อัตราเพิ่มของปริมาณการผลิตจริง                                   
  (%)                                                        

  - เม็ดไนล่อน                 (34.63)         2.65            (13.93)

  - เส้นใยสังเคราะห์            (24.29)         (4.31)          (4.05)

  - เส้นด้ายยืด                 (17.64)         6.15            2.48

  - ผ้าท้าฟต้า                  (21.44)         (8.49)          (23.60)
  -------------------------- --------------- --------------- ---------------

ในปี 2543/2544 ที่ผ่านมา
บริษัทมีสัดส่วนผลิตภัณฑ์ในแต่ละขั้นตอนการผลิตที่นำไปใช้เป็นวัตถุดิบต่อและการจำหน่ายให้บุคคลภายนอกดังนี้

+--------------------------+--------------------+----------------------+
| ผลิตภัณฑ์                   | สัดส่วน (ร้อยละ)      |                      |
+--------------------------+--------------------+----------------------+
|                          | ใช้เป็นวัตถุดิบผลิตต่อ    | จำหน่ายให้บุคคลภายนอก   |
+--------------------------+--------------------+----------------------+
| เม็ดไนล่อน (Nylon Chip)    | 55                 | 45                   |
|                          |                    |                      |
| เส้นใย (Filament Yarn)    | 72                 | 28                   |
|                          |                    |                      |
| เส้นด้ายยืด (Texture Yarn)  | 15                 | 85                   |
|                          |                    |                      |
| ผ้าย้อมและตกแต่ง (Fabric)   | -                  | 100                  |
+--------------------------+--------------------+----------------------+

วัตถุดิบและผู้จำหน่ายวัตถุดิบ (Supplier)

ประเภทของวัตถุดิบ

- คาโปรแลคตัม (Caprolactam) เป็นผลิตภัณฑ์ปิโตรเคมีที่ผลิตจากวัตถุดิบ ได้แก่
Cyclohexane, Ammonia และกรดกำมะถัน ซึ่งมีลักษณะ เป็นเกล็ดแห้ง (Flake)
สีขาวหรือเป็นของเหลวใส
คุณภาพของคาโปรแลคตัมที่ได้จากการผลิตจะแตกต่างกันตามเทคโนโลยีที่ใช้ผลิตรวมถึงขั้นตอนการควบคุมการผลิตซึ่งจะมีผลถึงความสม่ำเสมอ
(Consistency) ของคุณภาพคาโปรแลคตัม
คาโปรแลคตัมที่มีคุณภาพสูงจะมีความสม่ำเสมอในการผลิตและความบริสุทธิ์สูงเหมาะที่จะนำไปใช้เป็นวัตถุดิบในการผลิตเส้นใยที่มีความละเอียดเป็นพิเศษ
สำหรับบริษัทใช้คาโปรแลคตัมที่มีคุณภาพปานกลาง

- สารเคมี ได้แก่ ไตเตเนียมไดออกไซด์ น้ำมันเคมี สีย้อม และเคมีภัณฑ์ต่างๆ

แหล่งที่มาและผู้จำหน่ายวัตถุดิบ

- คาโปรแลคตัม เป็นวัตถุดิบหลักในการผลิตของบริษัท
โดยมีสัดส่วนต่อต้นทุนการผลิตรวมสูงกว่าร้อยละ 50 ซึ่งบริษัทสั่งซื้อโดยการนำเข้าจากต่างประเทศ
ได้แก่ เนเธอร์แลนด์ เยอรมนี โปแลนด์ และญี่ปุ่น ในลักษณะเกล็ด นอกจากนี้ ในปัจจุบัน
บริษัทยังสามารถทำการสั่งซื้อภายในประเทศจากบริษัท คาโปรแลคตัมไทย จำกัด (มหาชน)
ในรูปของเหลวอีกด้วย

ราคาวัตถุดิบคาโปรแลคตัมในระยะ 5 ปีที่ผ่านมา

  ------------ ----------- ----------- ----------- ----------- -----------
  ประเภท       2539/2540   2540/2541   2541/2542   2542/2543   2543/2544

  คาโปรแลคตัม   39.06       59.46       37.32       48.82       51.94
               บาท/กก.     บาท/กก.     บาท/กก.     บาท/กก.     บาท/กก.
  ------------ ----------- ----------- ----------- ----------- -----------

ที่มา : บริษัท เอเซียไฟเบอร์ จำกัด (มหาชน)

ปัจจัยที่มีผลกระทบต่อการเคลื่อนไหวของราคาคาโปรแลคตัมในตลาดโลก ได้แก่

- ความต้องการของผู้ใช้คาโปรแลคตัมเป็นวัตถุดิบหลักในการผลิตของอุตสาหกรรมต่อเนื่องต่าง ๆ
คือ อุตสาหกรรมสิ่งทอ อุตสาหกรรมผ้าใบเสริมโครงยางรถยนต์ อุตสาหกรรมเส้นใยเดี่ยว
และอุตสาหกรรมพลาสติกวิศวกรรมและการบรรจุภัณฑ์

- ความสามารถในการผลิตของผู้ผลิตวัตถุดิบที่ใช้ในการผลิตคาโปรแลคตัม

- ราคาน้ำมันในตลาดโลก และวัตถุดิบที่ใช้ในการผลิตคาโปรแลคตัม

- นอกจากคาโปรแลคตัมที่ใช้เป็นวัตถุดิบแล้ว บริษัทได้สั่งซื้อวัตถุดิบอื่น ๆ ได้แก่
ไตเตเนียมไดอ๊อกไซด์ น้ำมันเคมี สีย้อม จากทั้งผู้ผลิตในต่างประเทศและผู้นำเข้าในประเทศ
เพื่อใช้ในกระบวนการผลิตตามขั้นตอนต่าง ๆ

ปัญหาเกี่ยวกับวัตถุดิบ และจำนวนผู้จำหน่ายวัตถุดิบ

วัตถุดิบหลักในการผลิตคือ คาโปรแลคตัม ซึ่งเป็นสินค้าโภคภัณฑ์ สามารถหาซื้อได้ทั่วไปในตลาดโลก
จำนวนผู้จำหน่ายมีมาก แต่เพื่อจำกัดความหลากหลาย ซึ่งอาจส่งผลถึงคุณภาพผลิตภัณฑ์
จึงพยายามจำกัดแหล่งซื้อวัตถุดิบไว้มิให้เกิน 3-4 ราย
และเนื่องจากกำลังการผลิตในตลาดโลกมีเพียงพอ
ทำให้บริษัทสามารถจัดวางแผนการซื้อและจัดเก็บได้อย่างเหมาะสม นอกจากนี้
บริษัทยังสั่งซื้อคาโปรแลคตัมจากบริษัท คาโปรแลคตัมไทย จำกัด (มหาชน) ซึ่งเป็นผู้ผลิตในประเทศ
สามารถจัดส่งได้โดยทันที ทำให้บริษัทลดภาระการจัดเก็บวัตถุดิบเหลือประมาณ 2 สัปดาห์เท่านั้น

ขั้นตอนและเทคโนโลยีการผลิต

ตารางขั้นตอนการผลิต

[]

การผลิต

ขั้นตอนการผลิตของบริษัทฯ แบ่งออกเป็นฝ่ายต่าง ๆ ดังนี้

1. ฝ่ายผลิตเส้นใย

2. ฝ่ายผลิตเส้นด้าย

3. ฝ่ายผลิตผ้า

4. ฝ่ายย้อมแต่งผ้า

1. ฝ่ายผลิตเส้นใย

แบ่งแยกกระบวนการผลิตเป็น 2 ขั้นตอน คือ

1.1 การผลิตเม็ดไนล่อน มีระบบการทำงานเป็นระบบอัตโนมัติ โดยเริ่มจากการนำวัตถุดิบ คือ
คาโปรแลคตัม ซึ่งมีลักษณะเป็นผงเคมีสีขาว สั่งซื้อส่วนใหญ่จากต่างประเทศ นำมาหลอมเหลว
(Melting) โดยใช้ไอน้ำเพื่อหลอมให้เป็นของเหลว มีจุดหลอมเหลว 69 ํC
จากนั้นจะถูกนำไปผสมสารเคมี (Mixing) ในถังผสมเคมีซึ่งมีการเติมสารเคมีคือ
ไตเตเนียมไดออกไซด์ ซึ่งผสมเข้าไปในปฏิกิริยาเคมีทำให้ได้ไนล่อนทึบแสงสีขาว
โดยจะมีการตีให้เป็นเนื้อเดียวกัน จากนั้นจะปั๊มวัตถุดิบเข้าไปในถังทำปฏิกิริยาเคมี
(Polymerization) ซึ่งจะได้ไนล่อนออกมา จากนั้นปั๊มดูดที่อยู่ส่วนล่างสุดจะส่งไนล่อน ซึ่งร้อน
250 ํC ขึ้นไปตามท่อแล้วดันออกไปที่หัวฉีดซึ่งไหลฉีดเป็นเส้นกลมขนาดเส้นขนมจีน
วิ่งผ่านรางน้ำเย็นซึ่งทำให้เป็นเส้นแข็งจากนั้นส่งเข้าเครื่องตัด (Chip cutting)
เพื่อทำการตัดออกเป็นเม็ดๆ เม็ดไนล่อนจะถูกส่งไปในถังเพื่อล้างสารเคมีออกไป (Extractor)
จากนั้นเม็ดไนล่อนจะส่งไปอบให้แห้ง (Drying) ในหม้ออบแล้วนำเม็ดไนล่อนที่ได้ไปเก็บในถังพัก

บริษัทได้ดำเนินการทดแทนเครื่องอบเม็ดไนล่อน จากเดิมที่ใช้ระบบ Batch มาเป็นระบบต่อเนื่อง
(Continuous) ทำให้ได้ผลผลิตที่มีคุณภาพต่อเนื่อง และมีความแปรปรวนน้อยที่สุด นอกจากนี้
ยังเป็นการประหยัดพลังงาน
เนื่องจากความร้อนจะได้จากน้ำมันร้อนแทนการใช้ขดลวดไฟฟ้าซึ่งมีต้นทุนสูงกว่า

1.2 การผลิตเส้นใย จะนำเม็ดไนล่อนที่เก็บในถังพัก มาหลอมเหลวอีกครั้งด้วยเครื่องหลอม
แล้วนำเข้าสู่ขบวนการ Spinning ซึ่งจะอัดเม็ดไนล่อนที่หลอมแล้ว ผ่านไปที่ปั๊มฉีด
ผ่านหัวฉีดใยที่เรียกว่า “Spinnerette” ซึ่งจะเป็นตัวกำหนดชนิดของเส้นใย
จากนั้นจะผ่านเข้าสู่ขบวนการ Take-up โดยจะนำเส้นใยที่ผ่านหัวฉีดม้วนเก็บไว้บนแกนที่เครื่อง
take-up ระหว่างขั้นตอนจะมีการชุบน้ำมันสำหรับหล่อลื่นและลดไฟฟ้าสถิตที่เกิดขึ้น
และผ่านเข้าห้องตรวจสอบเพื่อชั่งน้ำหนักและตรวจสอบขนาดของเส้นใย
เส้นใยที่ได้จะส่งไปผลิตเส้นด้าย ผ้า หรือจำหน่ายให้ลูกค้าต่อไป

2.ฝ่ายผลิตเส้นด้าย

ฝ่ายผลิตเส้นด้ายจะนำเส้นใยที่ได้นำมาผ่านกรรมวิธีการผลิตแบบการตีเกลียวหลอก (False
Twister)
ซึ่งมีลักษณะการทำงานโดยในช่วงแรกเป็นการตีเกลียวให้กับเส้นใยแล้วผ่านการอบด้วยตู้ความร้อนเพื่อทำให้เส้นใยอยู่ตัวหลังจากนั้นจะทำการคลายเกลียวออกทั้งหมดให้เท่ากับการตีเกลียวเข้าไปในช่วงแรก
และเนื่องจากเส้นใยที่ถูกตีเกลียวแล้วอบด้วยความร้อน
ทำให้เส้นใยหยิกงอและพองตัวจนกลายเป็นเส้นด้ายยืด จากนั้นจะมีการรวมเส้นด้าย (Ring
Twister) และตีเกลียวเส้นด้ายเพื่อเพิ่มคุณภาพ จากนั้นจะนำเส้นด้ายยืดไปปั่นขึ้นรูป (Reeling)
เพื่อทำการย้อมสีต่อไป โดยการย้อมสี (Dyeing) ในแต่ละครั้ง
ฝ่ายผลิตจะต้องหาน้ำหนักของด้ายที่จะนำมาฟอก เพื่อคำนวณปริมาณสี จากนั้นล้างให้สะอาด
เติมอุณหภูมิด้วยไอน้ำโดยใช้เวลาย้อม 3-6 ชั่วโมง แล้วแต่ชนิดของสี

หลังจากการย้อมสี จะทำการกรอด้าย (Winding) เพื่อบรรจุในขนาดที่ต้องการ
โดยจะมีการเคลือบน้ำมันให้เส้นด้าย เพื่อช่วยลดแรงเสียดสี ป้องกันไฟฟ้าสถิต
ป้องกันเชื้อราและอื่นๆ
เมื่อเสร็จสิ้นขบวนการกรอด้ายแล้วจะนำไปบรรจุในตามขนาดและปริมาณหลอด
เพื่อส่งมอบให้แก่ฝ่ายผลิตอื่นๆ หรือส่งมอบให้แก่ลูกค้าต่อไป

3. ฝ่ายผลิตผ้า

แบ่งแยกขบวนการผลิตออกเป็น 2 ขั้นตอนคือ

3.1 ขั้นตอนในการเตรียมเส้นใยก่อนนำขึ้นเครื่องทอ
โดยจะนำเส้นใยที่ได้จากขั้นตอนการผลิตเส้นใยมาขึ้น Warper
ซื่งจะทำหน้าที่ดึงเส้นใยพร้อมกันหลายร้อยเส้นจากหลอดผ่านตัวควบคุมความตึงลงสู่ Beam
จนได้ความยาวที่ต้องการ จากนั้นจะนำเส้นใยที่ได้มาชุบด้วยกาวหรือสารเคมี (Sizing)
เพื่อทำให้เส้นใยมีความแข็งแรงทนต่อการเสียดสีในการทอ
โดยการชุบกาวนี้ใช้ลูกกลิ้งนำเส้นใยที่เรียงเป็นเส้นๆ แล้วผ่านลงไปชุบที่ถังกาวอย่างสม่ำเสมอ
แล้วนำไปอบให้แห้ง (Drying) จากนั้นจะนำเส้นใยจากหลายๆ Beam มารวมกัน โดยเรียกว่า
Loom Beaming จนได้เป็นม้วนด้ายยืน (การ Beaming คือ การรวม Sizing Beam หลายๆ
Beam
เพื่อให้ได้จำนวนเส้นใยตามความกว้างของผ้าที่จะผลิตเส้นใยเหล่านี้จะนำมาใช้เป็นเส้นตามยาวของผ้าเรียกว่า
“ด้ายยืน” สำหรับ ”ด้ายพุ่ง” ซึ่งเป็นด้ายตามขวางจะนำมาจากฝ่ายผลิตเส้นใยโดยตรง)

3.2 ขั้นตอนการทอผ้า (Weaving) เป็นขั้นตอนที่นำเส้นด้ายยืนจากขั้นตอนการเตรียมการทอมาทอ
โดยจะเริ่มจากการแยกด้ายออกเป็นเส้นคู่ เส้นคี่
เพื่อสะดวกต่อการจัดแบ่งเส้นด้ายเป็นด้านบนและด้านล่างสลับกัน (Leasing) แล้วส่งไปร้อยลายผ้า
(Drawing-in) จากนั้นจะนำไปทำการทอผ้า (Weaving) โดยจะทำการสอดด้ายพุ่ง
(เส้นใยซึ่งนำมาจากฝ่ายผลิตเส้นใย)
เข้าระหว่างเส้นด้ายยืนทำให้เกิดการขัดสานของเส้นด้ายตามกลไกของเครื่องทอผ้า
หลังจากผ่านขบวนการทอแล้วจะนำผ้าที่ได้ไปอบให้แห้ง (Drying) แล้วผ่านเข้าขบวนการตรวจสอบ
(Inspection) เพื่อทำการตรวจสอบคุณภาพผ้า ก่อนส่งให้กับโรงย้อมต่อไป ผ้าที่ได้จะเรียกว่า
ผ้าดิบ (Grey Fabric)

4. ฝ่ายย้อมแต่งผ้า

แบ่งแยกขบวนการผลิตออกเป็น 2 ขั้นตอนคือ

4.1 ขั้นตอนย้อมผ้า จะเริ่มจากนำผ้าดิบที่ได้จากฝ่ายทอผ้ามาทำการล้างกาวและฝุ่นที่ปะปนออกไป
(Scouring) จากขบวนการล้างทำความสะอาดทำให้ผ้าดิบหดตัว
ดังนั้นจะต้องมีการทำให้ผ้าดิบดังกล่าวยืดตัวให้ได้ตามขนาดที่ต้องการ (Pre-Setting)
โดยจะนำผ้าผ่านเข้าตู้อบที่ตั้งความร้อนไว้ และดึงยืด เมื่อผ้าออกจากตู้อบจะทำให้เย็นลง
แล้วส่งไปทำการย้อมผ้า (Dyeing) หลังจากย้อมผ้าแล้วจะนำไปทำการอบแห้ง (Drying)
ซึ่งบริษัทสามารถจำหน่ายเป็นผ้าย้อมได้เลย
หรืออาจนำไปทำการตกแต่งเพิ่มขึ้นเพื่อให้ได้คุณสมบัติเพิ่มเติมตามที่ลูกค้าต้องการ

4.2 ขั้นตอนตกแต่ง
จะเริ่มจากการนำผ้าย้อมที่อบแห้งแล้วนำไปผ่านขั้นตอนเพื่อให้ได้คุณสมบัติตามที่ลูกค้าต้องการ เช่น
ขั้นตอนการตกแต่งผ้าเพื่อให้เกิดความมันวาวบนผ้า โดยไม่มีการใช้สารเคมีช่วย (Calendering)
หรือชุบสารเคมีให้สะท้อนน้ำ
หรือเคลือบผ้าด้วยสารเคมีเพื่อให้มีคุณสมบัติป้องกันน้ำและอากาศทะลุผ่านได้ในระดับตามที่ต้องการ
(Coating) จากนั้นจะนำผ้าที่เคลือบสารเคมีผ่านเข้าตู้อบเพื่อทำการอบแห้ง (Drying)
โดยในขณะนั้นจะมีการตรวจสอบและคัดเกรดให้ได้ตามมาตรฐานที่ตั้งไว้ (Inspection)
และทำการห่อหุ้มม้วนผ้าด้วยพลาสติก แล้วนำไปเก็บไว้ในคลังสินค้าเพื่อรอการส่งมอบให้ลูกค้าต่อไป

ในปัจจุบันจำนวนเครื่องจักรที่ใช้ในการผลิตของบริษัทมีเพียงพอต่อการผลิต
ที่ก่อให้เกิดการประหยัดจากขนาด (Economies of Scales)
แต่จากการที่เทคโนโลยีในการผลิตมีการพัฒนาอยู่ตลอดเวลา
ประกอบกับเครื่องจักรบางส่วนเริ่มล้าสมัยและสภาพการผลิตมีประสิทธิภาพลดลงไม่เอื้ออำนวยต่อสภาพการแข่งขันในด้านคุณภาพเช่นปัจจุบัน
บริษัทจึงมีนโยบายในการปรับปรุงเครื่องจักรที่ใช้อยู่ในปัจจุบันให้ทันสมัย
โดยการหาทดแทนและปรับปรุงเครื่องจักรรุ่นเก่าบางส่วน
ซึ่งจะมีการพิจารณาปรับปรุงและเพิ่มเติมในอนาคตอันใกล้นี้
(โดยการเข้าร่วมโครงการปรับโครงสร้างอุตสาหกรรมของรัฐบาล)
ทั้งนี้บริษัทสามารถจัดหาเทคโนโลยีในการผลิตได้ทั่วไป จากประเทศต่าง ๆ ทั่วโลก เช่น เยอรมัน
ฝรั่งเศส อิตาลี หรือ ญี่ปุ่น เป็นต้น

ผลกระทบต่อสิ่งแวดล้อม

ระบบการผลิตของบริษัทที่มีผลกระทบต่อสิ่งแวดล้อมจะเป็นมลภาวะด้านน้ำเสียซึ่งเกิดจากการย้อมสีเท่านั้น
โดยบริษัทจะส่งน้ำเสียจากขบวนการผลิตผ่านระบบกำจัดน้ำเสียของนิคมอุตสาหกรรมบางปู
แต่ทางบริษัทได้ทำการติดตั้งระบบกำจัดน้ำเสียขั้นต้น
(Pretreat)โดยการกลั่นกรองให้น้ำมีลักษณะใสก่อนจะผ่านเข้าสู่ระบบกำจัดน้ำเสียส่วนกลางของทางนิคมอุตสาหกรรมบางปูต่อไป
ทั้งนี้การนิคมอุตสาหกรรม จะจัดส่งเจ้าหน้าที่มาจัดเก็บตัวอย่างน้ำทุกสัปดาห์
แล้วนำตัวอย่างไปวิเคราะห์แล้วจะจัดเก็บค่าใช้จ่ายตามอัตราปนเปื้อนในน้ำเสียที่ปล่อยให้การนิคมอุตสาหกรรมบำบัด

งานที่ยังไม่ส่งมอบ

- ไม่มี -

สิทธิในการประกอบธุรกิจ

บัตรส่งเสริมการลงทุน

- ไม่มี -

สิทธิอื่น ๆ

- ไม่มี -

  4. การวิจัยและพัฒนา

มีการทำการวิจัยและพัฒนาอย่างต่อเนื่อง ทั้งในด้านผลิตภัณฑ์เพื่อให้มีคุณภาพดีขึ้น
ตรงต่อความต้องการของลูกค้ามากขึ้น และในด้านกระบวนการผลิต เพื่อให้มีประสิทธิภาพสูงขึ้น
มีของเสียน้อยลง ใช้ปัจจัยการผลิตที่สำคัญเช่นน้ำและพลังงานอย่างประหยัดและรู้คุณค่า
โดยได้มีการรณรงค์มาโดยตลอด ทั้งเรื่องประหยัดพลังงาน
ซึ่งก็มีผลงานได้รับประกาศเกียรติคุณจากกรมพัฒนาและส่งเสริมพลังงาน การทำกิจกรรม 5 ส.
การทำ TPM โครงการลดการใช้น้ำ โครงการ Clean Technology และเมื่อเร็ว ๆ
นี้ก็ได้ร่วมโครงการเทคโนโลยีสะอาดเพื่อประสิทธิภาพอุตสาหกรรมในจังหวัดสมุทรปราการ (CPIE)
ซึ่งเน้นการลดน้ำใช้ น้ำเสีย และพลังงาน นอกจากนี้
บริษัทยังได้เข้าร่วมโครงการผู้เชี่ยวชาญการลดการใช้น้ำในอุตสาหกรรมสิ่งทอ
ซึ่งจัดโดยกรมโรงงานอุตสาหกรรมอีกด้วย